ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ,
[bookmark: _GoBack]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _heading=h.wwpomk439b4m]1. Ընթացիկ իրավիճակը և իրավական ակտի ընդունման անհրաժեշտությունը
Հայաստանի Հանրապետությունում գիտության, բարձր տեխնոլոգիաների և նորարարության ոլորտների զարգացումը պահանջում է գիտահետազոտական կարողությունների շարունակական ամրապնդում, ժամանակակից ենթակառուցվածքների ձևավորում, բարձր որակավորում ունեցող մասնագետների ներգրավում, ինչպես նաև գիտության, կրթության և արդյունաբերության միջև համագործակցության ընդլայնում։ Այս համատեքստում առանձնահատուկ նշանակություն ունի ֆիզիկական արհեստական բանականության (Physical AI) ուղղության զարգացումը, որը միավորում է արհեստական բանականության և ռոբոտաշինության տեխնոլոգիաները և հնարավորություն է ստեղծում գիտահետազոտական արդյունքների կիրառման, նոր տեխնոլոգիական լուծումների մշակման և տնտեսության բարձր տեխնոլոգիական ճյուղերի զարգացման համար։
Հայաստանի Հանրապետությունում առկա են համապատասխան գիտական և ինժեներական ներուժ, մասնագիտական կարողություններ և միջազգային համագործակցության հնարավորություններ։ Միաժամանակ ոլորտի հետագա զարգացումը պայմանավորված է ժամանակակից գիտահետազոտական ենթակառուցվածքների հասանելիությամբ, համապատասխան լաբորատոր կարողությունների ձևավորմամբ և գիտական գործունեության ֆինանսավորման արդյունավետ մեխանիզմների առկայությամբ։
Ֆիզիկական արհեստական բանականության ծրագրի շրջանակում նախատեսվում է զարգացնել Հայաստանի Հանրապետության բուհերի գիտահետազոտական և կրթական կարողությունները, ստեղծել և արդիականացնել մասնագիտացված լաբորատորիաներ, ներգրավել տեղական և միջազգային գիտնականների ու հետազոտողների, ինչպես նաև ընդլայնել բուհերի, գիտական կազմակերպությունների և մասնավոր հատվածի համագործակցությունը։
Ծրագրի իրականացման նպատակով նախատեսվում է պետական և մասնավոր ֆինանսավորման համադրված մեխանիզմի կիրառում, որի շրջանակում պետական ֆինանսավորումն ուղղվելու է գիտահետազոտական գործունեության իրականացմանը, համապատասխան ենթակառուցվածքների զարգացմանը և մասնագիտական կարողությունների ամրապնդմանը։
Ծրագրի մեկնարկային փուլի իրականացումը պահանջում է համապատասխան ֆինանսական միջոցների նախատեսում և դրանց օգտագործման համար անհրաժեշտ բյուջետային հիմքերի ապահովում։
Հաշվի առնելով վերոգրյալը՝ անհրաժեշտություն է առաջացել Հայաստանի Հանրապետության 2026 թվականի պետական բյուջեի շրջանակում կատարել վերաբաշխում: Վերաբաշխումն իրականացվելու է ՀՀ բարձր տեխնոլոգիական արդյունաբերության և արհեստական բանականության նախարարության  «ՀՀ Բարձր տեխնոլոգիական արդյունաբերության էկոհոմակարգի և շուկայի զարգացման ծրագիր» (1043) բյուջետային ծրագրի «Ձեռներեցության տեխնոլոգիական էկոհամակարգ»  (11009) և «Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» (11018) միջոցառումների համար նախատեսվող հատկացումներում։
 Նշված ֆինանսավորման նախատեսմամբ պայմանավորված՝ անհրաժեշտ է համապատասխան փոփոխություններ և լրացում կատարել Հայաստանի Հանրապետության 2026 թվականի պետական բյուջեի մասին» օրենքի N 1 հավելվածի N 2 աղյուսակում,  Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ՝ բյուջետային հատկացումների և դրանց կատարման համար նախատեսված համապատասխան ցուցանիշների ու կարգավորումների համապատասխանությունն ապահովելու նպատակով։
[bookmark: _heading=h.ntuyqqosilqt]2. Կարգավորման նպատակը և բնույթը
Նախագծի ընդունման հիմնական նպատակն է ապահովել ֆիզիկական արհեստական բանականության ծրագրի իրականացման մեկնարկային փուլի պետական ֆինանսավորումը՝ Հայաստանի Հանրապետության 2026 թվականի պետական բյուջեի շրջանակում համապատասխան միջոցների վերաբաշխման և հատկացման միջոցով։
Նախագծով նախատեսվում է «Հայաստանի Հանրապետության 2026 թվականի պետական բյուջեի մասին» օրենքի N 1 հավելվածի N 2 աղյուսակում կատարել վերաբաշխում, «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման համապատասխան հավելվածներում կատարել փոփոխություններ և լրացում՝ համաձայն նախագծին կից հինգ հավելվածների։
Նախատեսվող կարգավորումները հնարավորություն կտան ապահովել համապատասխան բյուջետային հատկացումների նպատակային ուղղորդումը գիտահետազոտական ենթակառուցվածքների զարգացմանը և ֆիզիկական արհեստական բանականության ծրագրի շրջանակում իրականացվելիք միջոցառումներին։
Կապիտալ ծախսերի ընդհանուր ծավալը կկազմի շուրջ 484,2 մլն ՀՀ դրամ և կուղղվի երկու լաբորատորիայի ստեղծման, անհրաժեշտ սարքավորումների ձեռքբերման և համապատասխան տեխնիկական հագեցման ապահովմանը։ Կապիտալ ծախսերի ընդհանուր ծավալը չի գերազանցի 1 միլիարդ ՀՀ դրամը։
Պետական ֆինանսավորման կազմակերպումն իրականացվելու է Հայաստանի Հանրապետության բարձր տեխնոլոգիական արդյունաբերության և արհեստական բանականության նախարարության իրավասությունների շրջանակում՝ Հայաստանի Հանրապետության օրենսդրությամբ սահմանված կարգով։
Նախագծով նախատեսվող ֆինանսավորումը միտված է ոչ միայն ծրագրի մեկնարկային միջոցառումների իրականացմանը, այլև հետագա գիտահետազոտական գործունեության համար անհրաժեշտ կարողությունների և ենթակառուցվածքային նախադրյալների ձևավորմանը։

Նախագծի ընդունման արդյունքում կապահովվեն ֆիզիկական արհեստական բանականության ծրագրի մեկնարկային փուլի իրականացման համար անհրաժեշտ ֆինանսական և բյուջետային նախադրյալները։
Մասնավորապես, ակնկալվում է՝
1. Ապահովել 2026 թվականի պետական բյուջեով նախատեսվող 168,444.0 հազար դրամ ֆինանսավորման նպատակային հատկացումը և դրա օգտագործման համար անհրաժեշտ բյուջետային կարգավորումները։
2. Նպաստել ֆիզիկական արհեստական բանականության ուղղությամբ գիտահետազոտական ենթակառուցվածքների զարգացմանն ու արդիականացմանը։
3. Ստեղծել ֆինանսական նախադրյալներ ծրագրի մեկնարկային փուլով նախատեսված գիտահետազոտական և կազմակերպական միջոցառումների իրականացման համար։
4. Աջակցել Հայաստանի Հանրապետության բուհերի գիտահետազոտական կարողությունների ամրապնդմանը և ժամանակակից տեխնոլոգիական ենթակառուցվածքների զարգացմանը։
5. Նպաստել պետական և մասնավոր հատվածների համագործակցության ընդլայնմանը՝ գիտական և տեխնոլոգիական նախաձեռնությունների իրականացման շրջանակում։
Նախատեսվող ֆինանսավորումը կնպաստի ծրագրի հետագա փուլերի իրականացման համար անհրաժեշտ կազմակերպական, գիտական և ենթակառուցվածքային հիմքերի ձևավորմանը։
[bookmark: _heading=h.8uofmejpu9qc]4. Ֆինանսական ազդեցությունը
Նախագծով նախատեսվում է Հայաստանի Հանրապետության 2026 թվականի պետական բյուջեի ծախսերի վերաբաշխում՝ 168,444.0 հազար դրամի չափով։
Վերաբաշխումն իրականացվելու է ՀՀ բարձր տեխնոլոգիական արդյունաբերության և արհեստական բանականության նախարարության  ՀՀ Բարձր տեխնոլոգիական արդյունաբերության էկոհոմակարգի և շուկայի զարգացման ծրագիր (1043) բյուջետային ծրագրի «Ձեռներեցության տեխնոլոգիական էկոհամակարգ»  (11009) և «Պետական աջակցություն տեղեկատվական տեխնոլոգիաների ոլորտում գործունեություն իրականացնող առևտրային կազմակերպություններին և անհատ ձեռնարկատերերին» (11018) միջոցառումների համար նախատեսվող հատկացումներում։
Նախագծով նախատեսվող վերաբաշխումը չի հանգեցնում Հայաստանի Հանրապետության 2026 թվականի պետական բյուջեի ծախսերի ընդհանուր ծավալի ավելացման, քանի որ ֆինանսավորումն իրականացվում է գործող պետական բյուջեի շրջանակում միջոցների վերաբաշխման միջոցով։
Ֆիզիկական արհեստական բանականության ծրագրի յոթնամյա իրականացման համար նախատեսվող ընդհանուր ներդրումների ծավալը գնահատվում է շուրջ 4,828 մլրդ ՀՀ դրամ։ Ծրագրի ֆինանսավորումը նախատեսվում է իրականացնել պետական և մասնավոր միջոցների համադրմամբ՝ համապատասխան տարիների համար սահմանված ֆինանսավորման պայմաններին և Հայաստանի Հանրապետության օրենսդրության պահանջներին համապատասխան։
Միաժամանակ, սույն որոշման նախագծով կարգավորվում է բացառապես 2026 թվականի պետական բյուջեի շրջանակում նախատեսվող ֆինանսավորումը։ Ծրագրի հետագա տարիների պետական ֆինանսավորման ծավալները ենթակա են որոշման համապատասխան տարիների բյուջետային գործընթացների շրջանակում՝ հաշվի առնելով ծրագրի իրականացման ընթացքը, արդյունքները և պետական բյուջեի հնարավորությունները։
Այսպիսով, նախագծի ընդունումը հնարավորություն կտա գործող բյուջետային միջոցների շրջանակում ապահովել ծրագրի մեկնարկային ֆինանսավորումը՝ առանց 2026 թվականի պետական բյուջեի ծախսերի ընդհանուր ծավալի ավելացման։
[bookmark: _heading=h.e8xngkl86eo1]5. Նախագծի մշակման գործընթացում ներգրավված ինստիտուտները
Նախագիծը մշակվել է «Նորարարության հայկական» հիմնադրամի կողմից՝ Հայաստանի Հանրապետության կրթության, գիտության, մշակույթի և սպորտի նախարարության և Հայաստանի Հանրապետության բարձր տեխնոլոգիական արդյունաբերության և արհեստական բանականության նախարարության հետ համագործակցությամբ։

Նախագծով նախատեսվող ֆինանսավորումն ուղղված է Հայաստանի Հանրապետությունում գիտության, բարձր տեխնոլոգիաների և նորարարության ոլորտների զարգացման պետական քաղաքականության առաջնահերթությունների իրականացմանը։
Մասնավորապես, նախագծի ընդունումը կնպաստի Հայաստանի Հանրապետության կառավարության 2026 թվականի հունվարի 29-ի N 113-Լ որոշմամբ հաստատված՝ Հայաստանի Հանրապետության գիտության ոլորտի զարգացման մինչև 2030 թվականի ռազմավարական ծրագրով նախատեսված՝ առաջադեմ տեխնոլոգիաների, արհեստական բանականության և գիտահետազոտական ենթակառուցվածքների զարգացմանն ուղղված նպատակների իրականացմանը։
Նախագիծը համահունչ է նաև «Հայաստանի վերափոխման մինչև 2050 թվականի ռազմավարությամբ» նախատեսված՝ մարդկային կապիտալի զարգացման, գիտելիքահենք տնտեսության ձևավորման և գիտական ու տեխնոլոգիական կարողությունների ամրապնդման նպատակներին։
Նախագծով նախատեսվող բյուջետային վերաբաշխումը և ֆինանսավորման ապահովումը գործնական նախադրյալներ կստեղծեն նշված ռազմավարական նպատակների շրջանակում ֆիզիկական արհեստական բանականության ուղղությամբ գիտահետազոտական և կրթական կարողությունների զարգացման համար։


